stanford-oval/wikipedia huggingface dataset:
เจสซี เมตคาล์ฟ

| เจสซี เมตคาล์ฟ   Jesse Metcalfe |
| --- | --- |

สารนิเทศภูมิหลัง
เกิด:  (1978-12-09) 9 ธันวาคม ค.ศ. 1978 (45 ปี) เจสซี อีเดน เมตคาล์ฟ
อาชีพ: นักแสดง
เจสซี อีเดน เมตคาล์ฟ (อังกฤษ: Jesse Eden Metcalfe) เกิดเมื่อวันที่ 9 ธันวาคม ค.ศ. 1978 เป็นนักแสดงชาวอเมริกัน เป็นที่รู้จักในผลงานซีรีส์เรื่อง Desperate Housewives ในบทจอห์น โรว์แลนด์
เขาเกิดในแคลิฟอร์เนีย เป็นบุตรของ สก็อต เมตคาล์ฟ และแนนซี เดอไมโอ พ่อเขามีเชื้อสายฝรั่งเศส อิตาลี แม่ของเขามีเชื้อสายโปรตุเกสและอิตาลี เมื่อตอนเด็กเจสซีเล่นให้กับลีคบาสเกตบอลอยู่หลายที่ เขาสำเร็จการศึกษาจากโรงเรียนวิลเลียมส์ ในนิวลอนดอน เขาเข้าเรียนที่ New York University's Tisch School of the Arts แต่ก็เลิกไปเพื่อหันมาเอาดีทางด้านนักเขียน/ผู้กำกับ
เขาย้ายมาลอสแอนเจลิส และได้เข้าทดสอบบทในละครน้ำเน่าของเอ็นบีซี เรื่อง Passions เขารับบทเป็น Miguel Lopez-Fitzgerald รายการมีตั้งแต่เดือนกรกฎาคม 1999-กรกฎาคม 2004 เขาตัดสินใจออกจากรายการ
ปลายปี 2003 และต้นปี 2004 เขาเป็นแขกรับเชิญในซีรีส์ Smallville จากนั้นเขากลับมาอีกครั้งกับบทนักแต่งสวนวัยรุ่นที่ชื่อ จอห์น โรว์แลนด์ ในซีรีส์อันโด่งดังทางช่อง เอบีซีที่ชื่อ Desperate Housewives ที่เขามีสัมพันธ์ลับกับแม่บ้าน Gabrielle Solis รับบทโดย อีวา ลองโกเรีย
เขายังเป็นหนึ่งในรายการแกล้งดาราทางช่องเอ็มทีวี รายการที่ชื่อว่า พังก์'ด มากกว่า 1 ครั้ง และเขายังได้แสดงในมิวสิกวิดีโอของวง 3 Doors Down ที่ชื่อ "Let Me Go" ต่อมาเขามีผลงานภาพยนตร์เรื่องแรกใน John Tucker Must Die
เจมส์ทาวน์: เลเจนด์ออฟเดอะลอสต์โคโลนี

| เจมส์ทาวน์: เลเจนด์ออฟเดอะลอสต์โคโลนี |
| --- | --- |

ผู้พัฒนา: ไฟนอลฟอร์มเกมส์
ผู้จัดจำหน่าย: ไฟนอลฟอร์มเกมส์
แต่งเพลง: ฟรานซิสโก เซอร์ดา
เครื่องเล่น: ไมโครซอฟท์ วินโดวส์, แมคโอเอสเทน, ลินุกซ์, เพลย์สเตชัน 4, นินเท็นโด สวิตช์
วางจำหน่าย: วินโดวส์ 8 มิถุนายน ค.ศ. 2011 โอเอสเทน 13 ธันวาคม ค.ศ. 2011 ลินุกซ์ 22 ธันวาคม ค.ศ. 2011 กันพาวเดอร์, ทรีเซิน แอนด์พลอต 10 พฤศจิกายน ค.ศ. 2011 เพลย์สเตชัน 4 (ในฐานะเจมส์ทาวน์+)อเมริกาเหนือ: 17 มีนาคม ค.ศ. 2015 ภูมิภาคแพล: 18 มีนาคม ค.ศ. 2015นินเท็นโด สวิตช์ทั่วโลก: 12 ธันวาคม ค.ศ. 2019
แนว: ห่ากระสุน, ชูตเอ็มอัป
รูปแบบ: ผู้เล่นเดี่ยว, หลายผู้เล่น
เจมส์ทาวน์: เลเจนด์ออฟเดอะลอสต์โคโลนี (อังกฤษ: Jamestown: Legend of the Lost Colony) หรือที่เรียกกันอย่างสามัญคือ เจมส์ทาวน์ เป็นวิดีโอเกมแนวชูตเอ็มอัปเลื่อนฉากแนวตั้ง ที่พัฒนาและเผยแพร่โดยไฟนอลฟอร์มเกมส์ใน ค.ศ. 2011 เกมดังกล่าวอุบัติขึ้นบนดาวอังคารในประวัติศาสตร์ประยุกต์สตีมพังก์คริสต์ศตวรรษที่ 17 ที่ซึ่งดาวเคราะห์เป็นอาณานิคมของอังกฤษ ที่ถูกท้าทายโดยชาวสเปนและชาวดาวอังคาร
รูปแบบการเล่น

เจมส์ทาวน์มีกลไกที่คล้ายคลึงกับเกมยิงอื่น ๆ เครื่องบินมี 4 ประเภท แต่ละประเภทมีการโจมตีหลักและรอง และ "วอนท์โหมด" (Vaunt Mode) ซึ่งผู้เล่นสามารถเรียกใช้เมื่อมีทองคำจากศัตรูที่ถูกทำลายเพียงพอแล้ว เมื่อโหมดนี้ทำงานเครื่องบินจะได้รับเกราะป้องกันชั่วคราว, เพิ่มพลังยิง และตัวคูณคะแนนในระยะเวลาที่จำกัด ซึ่งสามารถยืดเยื้อและเพิ่มขึ้นได้โดยการสะสมทองคำมากขึ้น
เกมนี้สามารถเล่นได้ทั้งในโหมดผู้เล่นเดี่ยวธรรมดาและในโหมดผู้เล่นหลายคนในท้องถิ่นที่รองรับผู้เล่นสูงสุด 4 คน
การพัฒนา

เกมดังกล่าวได้รับการพัฒนาในสองปีโดยไฟนอลฟอร์มเกมส์ซึ่งเป็นผู้พัฒนาแนวอินดี้ และได้รับการสนับสนุนทางการเงินจากการออมส่วนตัวของผู้ก่อตั้งสามคน ผู้พัฒนานำเสนอโปรเกียร์ซึ่งเป็นเกมยิงของบริษัทเคฟว่าเป็นสิ่งที่ใกล้เคียงที่สุดที่มีอิทธิพลโดยตรง และกล่าวว่าภาพยนตร์การ์ตูนของฮายาโอะ มิยาซากิ โดยเฉพาะมหาสงครามหุบเขาแห่งสายลม และลาพิวต้า พลิกตำนานเหนือเวหามีอิทธิพลต่อสไตล์ศิลปะ ประวัติศาสตร์ประยุกต์ของเรื่องราวอ้างอิงถึงอาณานิคมโรอาโนก และรวมถึงบุคคลที่เกี่ยวข้อง เช่น วอลเตอร์ ราลี, เวอร์จิเนีย แดร์, จอห์น สมิธ และโจชิม แกนส์ ในฐานะตัวละคร
การตอบรับ

เจมส์ทาวน์และเจมส์ทาวน์+ได้รับ "ความคิดเห็นเป็นที่นิยมโดยทั่วไป" ตามเว็บไซต์การรวบรวมบทวิจารณ์ เมทาคริติก เว็บไซต์ไอจีเอ็นเรียกเวอร์ชันพีซีว่าเป็น "เกมยิงที่เข้าถึงได้โดนใจ พร้อมกลไกที่ชาญฉลาดในการเล่น และระดับความลึกที่น่าประหลาดใจซ่อนตัวอยู่ใต้เซอร์เฟซ 16 บิต" ส่วนเว็บไซต์วันอัป.คอมยกย่องการเข้าถึงได้ง่าย, ความยากที่เพิ่มขึ้น, กราฟิกสไตล์ 16 บิต และซาวด์แทร็ก
เจมส์ทาวน์ได้รับเลือกให้เป็นหนึ่งใน "แพกซ์ 10" (เกมอินดี้ที่ดีที่สุดที่คัดสรรมานานหลายปี) สำหรับการประชุมแพกซ์ไพรม์ 2011 เกมดังกล่าวได้รับการเพิ่มเข้าไปในฮัมเบิลอินดี้บันเดิล 4 เมื่อวันที่ 13 ธันวาคม ค.ศ. 2011
แหล่งข้อมูลอื่น

เว็บไซต์ทางการ
เจมส์ทาวน์: เลเจนด์ออฟเดอะลอสต์โคโลนี ที่ MobyGames
Jamestown: Gunpowder, Treason, & Plot ที่ MobyGames
เจย์ เฮอร์ฟอร์ด

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เจย์ เฮอร์ฟอร์ด
วันเกิด:   (1987-08-22) 22 สิงหาคม ค.ศ. 1987 (37 ปี)
สถานที่เกิด:   ครอฟตัน รัฐแมริแลนด์ สหรัฐอเมริกา
ส่วนสูง:  6 ft 0 in (1.83 m)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  คริสตัลพาเลซบัลติมอร์
หมายเลข:  33
สโมสรเยาวชน
ค.ศ. 2005-2008:  ฟรอสต์เบิร์กบ็อบแคท
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 2009 |  แฮริสเบิร์กซิตี้ไอซ์แลนเดอร์ส |  1 |  (0) |
| ค.ศ. 2010- |  คริสตัลพาเลซบัลติมอร์ |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22 กันยายน ค.ศ. 2010
เจย์ เฮอร์ฟอร์ด (อังกฤษ: Jay Herford) เกิดวันที่ 22 สิงหาคม ค.ศ. 1987 ที่ครอฟตัน รัฐแมริแลนด์ เป็นนักฟุตบอลชาวอเมริกัน ผู้ซึ่งปัจจุบันเล่นให้แก่ทีมคริสตัลพาเลซบัลติมอร์ในยูเอสเอสเอฟดิวิชัน 2 โปรเฟสชันแนลลีก รวมถึงได้หวนกลับมาเป็นบุคลากรของมหาวิทยาลัยจอนส์ฮอปกินส์ซึ่งเป็นฤดูกาลที่สามของเขาในฐานะของผู้ฝึกสอนการรักษาประตู
ผลงาน > วิทยาลัย

เฮอร์ฟอร์ดเข้าศึกษาที่โรงเรียนมัธยมเซาธ์ริเวอร์ และเริ่มต้นเรียนสองปีที่มหาวิทยาลัยฟรอสบูร์กสเตท โดยช่วยทำผลงานให้แก่มหาวิทยาลัยดังกล่าวด้วยสถิติรวมที่ ชนะ 26 แพ้ 14 เสมอ 2 ในช่วงเวลานั้น เขาได้รับเลือกเข้ารับรางวัลออล-แอลเลเกนีเมาเทนคอลลีเจทคอนเฟอเรนซ์ออเนอเรเบิลเมนชันใน ค.ศ. 2007 และออลคอนเฟอร์เรนซ์เซคันด์ทีมใน ค.ศ. 2008 เขาจบฤดูกาลรุ่นอาวุโสของเขาในอันดับสองของลีกด้วยค่าเฉลี่ยการรักษาประตูที่ 0.77 โดยเป็นอันดับสามในการรักษาประตูที่ร้อยละ .797 และอันดับเก้าในการรักษาประตูที่ 59 ลูก
ผลงาน > ระดับอาชีพ

เฮอร์ฟอร์ดเข้าสู่ระดับอาชีพเมื่อเขาเซ็นสัญญากับแฮริสเบิร์กซิตี้ไอซ์แลนเดอร์สของยูเอสแอลเซคันด์ดิวิชัน เขาเปิดตัวในระดับอาชีพของเขาได้อย่างน่าสนใจ ด้วยการเป็นผู้เล่นในสนามแทนการเป็นผู้รักษาประตู เมื่อวันที่ 12 สิงหาคม ค.ศ. 2009 โดยการเปลี่ยนตัวในช่วงท้ายที่การแข่งขันฤดูกาลสุดท้ายปี 2009 ของแฮริสเบิร์กเมื่อครั้งที่พบกับทีมเวสเทิร์นแมสไพโอเนียร์
เฮอร์ฟอร์ดเซ็นสัญญากับคริสตัลพาเลซบัลติมอร์ของยูเอสเอสเอฟดิวิชัน 2 โปรเฟสชันแนลลีก ในฐานะตัวสำรองถัดจากตัวเลือกแรกอย่างอีวาน บุช
แหล่งข้อมูลอื่น

Harrisburg City Islanders bio
Frostburg bio
เจย์เดน แดนส์

| ข้อมูลส่วนตัว |
| --- | --- | --- | --- |
ชื่อเต็ม:  เจย์เดน อเล็กซานเดอร์ แดนส์
วันเกิด:   (2006-01-16) 16 มกราคม ค.ศ. 2006 (18 ปี)
สถานที่เกิด:  ลิเวอร์พูล
ตำแหน่ง:  กองหน้า
ข้อมูลสโมสร
สโมสรปัจจุบัน:  ลิเวอร์พูล
หมายเลข:  76
สโมสรเยาวชน
2014-:  ลิเวอร์พูล
สโมสรอาชีพ*
| ปี |  ทีม |  ลงเล่น |  (ประตู) |
| 2024– |  ลิเวอร์พูล |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เจย์เดน อเล็กซานเดอร์ แดนส์ (อังกฤษ: Jayden Alexander Danns, เกิด 16 มกราคม 2006) เป็นนักฟุตบอลอาชีพชาวอังกฤษที่เล่นในตำแหน่งกองหน้าให้กับลิเวอร์พูล
ชีวิตในวัยเด็ก

เจย์เดน อเล็กซานเดอร์ แดนส์ เกิดเมื่อวันที่ 16 มกราคม 2006 ที่ลิเวอร์พูล เขาเข้าร่วมทีมลิเวอร์พูลตั้งแต่อายุ 8 ขวบ และเข้าเรียนที่โรงเรียนมัธยมเรนฮิลล์ ซึ่งเขาได้คว้าแชมป์ Year 8 Merseyside Schools Cup ในปี 2019
ระดับสโมสร

ในขณะที่เล่นให้กับทีมรุ่นอายุไม่เกิน 16 ปี เขาได้รับความทุกข์ทรมานจากโรค ออสกู้ด-ชลาท์เตอร์ (Osgood–Schlatter) เขาเริ่มเล่นให้กับทีมรุ่นอายุไม่เกิน 18 ปีเมื่ออายุ 16 ปี เขาเริ่มต้นฤดูกาล 2023–24 ด้วยฟอร์มที่ดี โดยทำประตูในทุกนัดการแข่งขันของลิเวอร์พูลรุ่น 18 ปีระหว่างเดือนสิงหาคมถึงธันวาคม 2023 รวม 9 ประตูจาก 7 นัด เขายังยิงได้ 4 ประตูจาก 3 นัดใน พรีเมียร์ลีกคัพรุ่นอายุไม่เกิน 18 ปี 2023–24
เขาประเดิมสนามในอีเอฟแอลโทรฟี โดยลงเป็นตัวสำรองในครึ่งหลังเจอกับมอร์คัม ในเดือนกันยายน 2023 เมื่อวันที่ 21 กุมภาพันธ์ 2024 แดนส์ลงประเดิมสนามในพรีเมียร์ลีกแทนลุยส์ ดิอัซ ในนาทีที่ 89 ในการชนะ 4–1 เหนือลูตันทาวน์ 4 วันต่อมา เขาลงเล่นในอีเอฟแอลคัพ รอบชิงชนะเลิศ ปี 2024 ที่ลิเวอร์พูลเอาชนะเชลซี 1–0 ที่สนามเวมบลีย์ เขายิงประตูแรกและประตูที่สองของเขาให้ลิเวอร์พูลเมื่อวันที่ 28 กุมภาพันธ์ในรอบที่ 5 ของเอฟเอคัพในบ้านที่เอาชนะเซาแทมป์ตัน 3–0 เขาได้รับรางวัล Player of the Match เป็นครั้งแรก
เจสซี แบรดฟอร์ด

| เจสซี แบรดฟอร์ด |
| --- | --- |
เจสซี แบรดฟอร์ด ปี 2007
สารนิเทศภูมิหลัง
เกิด:  (1979-05-28) 28 พฤษภาคม ค.ศ. 1979 (45 ปี) Jesse Bradford Watrouse Norwalk, Connecticut, สหรัฐอเมริกา
เจสซี แบรดฟอร์ด (อังกฤษ: Jesse Bradford) เกิดเมื่อวันที่ 28 พฤษภาคม ค.ศ. 1979 เป็นนักแสดงชาวอเมริกัน เขาเกิดที่คอนเน็กติกัต สหรัฐอเมริกา เป็นที่รู้จักครั้งแรกกับผลงาน ในเรื่องราวคลาสสิกเกี่ยวกับศาสนา King of the Hill กำกับโดย สตีเวน โซเดอเบิร์ก ร่วมแสดงกับสปอลดิ้ง เกรย์ และอลิซาเบ็ธ แมกโกเวิร์น และต่อมามีผลงานการแสดงในเรื่อง William Shakespeare’s Romeo + Juliet ที่แสดงร่วมกับ ลีโอนาโด ดีคาปรีโอ และแคลร์ เดนส์ และในเรื่อง Hackers ร่วมกับ จอนนี่ ลี มิลเลอร์ และแองเจลิน่า โจลี่ และในเรื่อง Far From Home: The Adventures of Yellow Dog
และมีผลงานเรื่อง Clockstoppers และหนังระทึกขวัญเรื่อง Admiring Melora แสดงร่วมกับอดัม โกลด์เบิร์ก และยังมีผลงานร่วมกับ คริสเทน ดันสท์ ในหนังฮิตเรื่อง Bring It On และเรื่อง A Soldier’s Daughter Never Cries ร่วมกับคริส คริสทอฟเฟอสัน, บาร์บาร่า เฮอชี่ย์ และลีลี โซบีสกี้
ในปี 2008 เขาได้รับบทนักแสดงนำฝ่ายชายในเรื่อง My Sassy Girl ซึ่งดัดแปลงมาจากภาพยนต์ยอดนิยมชื่อเดียวกันนี้ของประเทศเกาหลี
เจสซี ไอเซนเบิร์ก

| เจสซี ไอเซนเบิร์ก |
| --- | --- |
ไอเซนเบิร์กใน ค.ศ. 2023
เกิด: เจสซี แอดัม ไอเซนเบิร์ก  (1983-10-05) 5 ตุลาคม ค.ศ. 1983 (41 ปี) นครนิวยอร์ก สหรัฐ
อาชีพ: นักแสดง นักเขียนบท ผู้กำกับ
ปีปฏิบัติงาน: ค.ศ. 1996–ปัจจุบัน
คู่สมรส: แอนนา สเตราต์ (สมรส 2017)
บุตร: 1 คน
ญาติ: ฮาลลี ไอเซนเบิร์ก (น้องสาว)
เจสซี แอดัม ไอเซนเบิร์ก (อังกฤษ: Jesse Adam Eisenberg) เกิดเมื่อวันที่ 5 ตุลาคม ค.ศ. 1983 เป็นนักแสดงชาวอเมริกัน มีผลงานแสดงในภาพยนตร์หลายเรื่อง อาทิ เช่น The Squid and the Whale (2005), Adventureland (2009), Zombieland (2009), The Social Network (2010) and Now You See Me (2013)
ในปี ค.ศ. 2014 ไอเซนเบิร์กได้รับเลือกให้แสดงเป็น "เล็กซ์ ลูเธอร์" ศัตรูคู่อาฆาตของ "ซูเปอร์แมน" ในภาพยนตร์ แบทแมน ปะทะ ซูเปอร์แมน แสงอรุณแห่งยุติธรรม
เจสสิกา แคปชอว์

เจสสิกา บรูค แคปชอว์ กาวีแกน (อังกฤษ: Jessica Brooke Capshaw Gavigan, เกิด 9 สิงหาคม 1976) หรือชื่อในวงการว่า เจสสิกา แคปชอว์ เป็นนักแสดงหญิงชาวอเมริกัน มีชื่อเสียงจากบทบาทเจมี สตริงเจอร์ในเดอะแพรกทิส และ พญ. แอริโซนา รอบบินส์จากละครแพทย์ของเอบีซี แพทย์มือใหม่ หัวใจเกินร้อย (Grey's Anatomy) เริ่มรับบทในฤดูกาลที่ 5 เป็นศัลยแพทย์ประจำและหัวหน้ากุมารศัลยศาสตร์คนใหม่ เดิมสัญญาจะปรากฏตัวสามตอน แต่มีการต่ออายุสัญญาของแคปชอว์จนจบฤดูกาลที่ 5 และเป็นนักแสดงประจำของซีรีย์ในฤดูกาลที่ 6
เจสัน ซีเจล

| เจสัน ซีเจล |
| --- | --- |
ซีเจล ในปี 2010
สารนิเทศภูมิหลัง
เกิด:  (1980-01-18) มกราคม 18, 1980 (44 ปี) เจสัน จอร์แดน ซีเจล ลอสแอนเจลิส รัฐแคลิฟอร์เนีย สหรัฐอเมริกา
อาชีพ: นักแสดง, นักเขียนบท, นักดนตรี
ปีที่แสดง: 1998–ปัจจุบัน
เจสัน จอร์แดน ซีเจล (อังกฤษ: Jason Jordan Segel) เกิดเมื่อวันที่ 18 มกราคม ค.ศ. 1980 เป็นนักแสดง นักเขียนบท นักดนตรี ชาวอเมริกัน เป็นที่รู้จักในการทำงานร่วมกับโปรดิวเซอร์ จัดด์ อแพโทว์ ในซีรีส์ทางโทรทัศน์เรื่อง Freaks and Geeks และ Undeclared, ภาพยนตร์เรื่อง Forgetting Sarah Marshall, Knocked Up, และ I Love You, Man รวมถึงรู้จักในบทบาท มาร์แชล อีเรกเซน ในซิตคอมทางช่องซีบีเอสเรื่อง How I Met Your Mother
เจสัน ฟลอม

| เจสัน ฟลอม |
| --- | --- |

เกิด: Manhattan, NY
อาชีพ: CEO, Lava Records
เจสัน ฟลอม (อังกฤษ: Jason Flom) เป็นผู้บริหารอุตสาหกรรมดนตรี และปัจจุบันเป็นผู้บริหารสูงสุดของสังกัดลาวาเรเคิดส์ เขาเคยเป็นประธานและผู้บริหารสูงสุดของสังกัดแอตแลนติกเรเคิดส์ เวอร์จินเรเคิดส์ และแคปิตอลมิวสิกกรุ๊ปด้วย ใน ค.ศ. 1995 เขาก่อตั้งสังกัดลาวาเรเคิดส์ เขายังเป็นคนชอบทำบุญ คอยสนับสนุนประเด็นต่าง ๆ ทางการเมืองและสังคม
หัวข้อหนึ่งในนิตยสารเดอะนิวยอร์กเกอร์ เรียกฟลอมว่าเป็น "หนึ่งในนักบันทึกเสียงที่ประสบความสำเร็จที่สุดใน 20 ปีที่ผ่านมา" ฟลอมเป็นลูกชายของทนายความผู้ล่วงลับ โจเซฟ ฟลอม
เจสัน ชวาตซ์แมน

| เจสัน ชวาตซ์แมน |
| --- | --- |
ในเดือนตุลาคม 2007
สารนิเทศภูมิหลัง
เกิด:  (1980-06-26) มิถุนายน 26, 1980 (44 ปี) เจสัน แฟรนเซสโก ชวาตซ์แมน ลอสแอนเจลิส, รัฐแคลิฟอร์เนีย, สหรัฐอเมริกา
คู่สมรส: Brady Cunningham (2009-ปัจจุบัน)
อาชีพ: นักแสดง นักดนตรี
ปีที่แสดง: 1998–ปัจจุบัน
เจสัน แฟรนเซสโก ชวาตซ์แมน (อังกฤษ: Jason Francesco Schwartzman) เกิดเมื่อวันที่ 26 มิถุนายน ค.ศ. 1980 เป็นนักแสดงชาวอเมริกันและนักดนตรี เขาเป็นที่รู้จักจากบทบาทในภาพยนตร์ฮอลลีวูดเรื่อง Rushmore, Spun, I love Huckabees, Shopgirl, Marie Antoinette, The Darjeeling Limited และ Funny People เขายังเป็นสมาชิกของวงโคโคนัตเรเคิดส์ ก่อนหน้านี้เคยเป็นมือกลองวงร็อกที่ชื่อวง แฟนทอมแพลนเนต ชวาตซ์แมนยังเป็นนักแสดงในซีรีส์ทางช่องเอชบีโอเรื่อง Bored to Death แสดงเป็นนักสืบที่ไม่ได้ใบอนุญาต นอกจากนี้เขายังเป็นลูกพี่ลูกน้องของ นิโคลัส เคจ และเป็นหนึ่งในตระกูลคอปโปลา อีกด้วย
เจสัน พรีสต์ลีย์

| เจสัน พรีสต์ลีย์ |
| --- | --- |

สารนิเทศภูมิหลัง
เกิด:  (1969-08-28) 28 สิงหาคม ค.ศ. 1969 (55 ปี) เจสัน แบรดฟอร์ด พรีสต์ลีย์
คู่สมรส: Naomi Lowde-Priestley (2005 - ปัจจุบัน)    Ashlee Petersen (1999 – 2000) (หย่า)
ผลงานเด่น: Brandon Walsh ใน Beverly Hills, 90210 (1990 - 1998)
เจสัน แบรดฟอร์ด พรีสต์ลีย์ (อังกฤษ: Jason Bradford Priestley) เกิดเมื่อวันที่ 28 สิงหาคม ค.ศ. 1969 นักแสดงชาวอเมริกัน-เกิดแคนาดา และยังเป็นผู้กำกับภาพยนตร์ มีเป็นที่รู้จักในบทบาท แบรนดอน วอลช์ ในซีรีส์ทางโทรทัศน์เรื่อง  Beverly Hills, 90210 ที่ประสบความสำเร็จในต้นทศวรรษ 1990
เจสัน

รูปสลักของเจสันในกรุงเวียนนา ประเทศออสเตรีย
เจสัน (อังกฤษ: Jason) หรือ อีอาชัน (กรีก: Ἰάσων, ทับศัพท์ Iásōn) เป็นวีรบุรุษในเทวตำนานกรีกโบราณ และเป็นผู้นำของกะลาสีอาร์โก ในการตามหาขนแกะทองคำ เจสันเป็นโอรสของท้าวอีสันเจ้านครไอออลกอส (ปัจจุบันคือเมืองโวลอสในประเทศกรีซ) ผู้ถูกชิงบัลลังก์โดยน้องชายนามว่าอีเลียส ซึ่งในเวลาที่เกิดการยึดอำนาจ เจสันอยู่ระหว่างการร่ำเรียนวิชากับพญาเซนทอร์นามว่าไครอน
เจ้าชายเจสันในฐานะรัชทายาทผู้ชอบธรรมต้องการทวงคืนบัลลังก์ จึงเดินทางกลับนครของตนและรับคำท้าของท้าวอีเลียสในการออกตามหาขนแกะทองคำ เจสันจึงต่อเรือนามว่าอาร์โก (Argo) และรวบรวมผู้กล้าได้นับสิบคนเพื่อออกผจญภัยตามหาขนแกะทองคำ ซึ่งเชื่อกันว่าถูกเก็บไว้ที่นครกอลคิส บนชายฝั่งทางตะวันออกของทะเลดำ ท้ายที่สุดเจสันได้ขนแกะทองคำและได้แต่งงานกับธิดาพยากรณ์นามว่ามาเอดา บุตรีของเจ้านครกอลคิส
ตัวตนของเจสันปรากฎในงานวรรณกรรมหลายชิ้นในกรีกและโรมสมัยคลาสสิก อาทิมหากาพย์ Argonautica และโศกนาฎกรรม Medea เรื่องราวของเจสันยังถูกนำไปสร้างเป็นภาพยนตร์เรื่อง อภินิหารขนแกะทองคำ ซึ่งออกฉายในปีค.ศ. 1963
เจสัน ออเรนจ์

เจสัน ออเรนจ์
เจสัน โธมัส ออเรนจ์ (อังกฤษ: Jason Thomas Orange; 10 กรกฎาคม พ.ศ. 2513 — ) เป็นนักร้อง,นักดนตรีและนักแสดงชาวอังกฤษ ซึ่งเป็นอดีตสมาชิกวงดนตรีป๊อบที่มีชื่อว่า เทคแดท (Take That) เขาได้ออกจากวงในปี 2014
| ด ค กเทกแดต |
| --- | --- |
 แกรี บาร์โลว์  ฮาวเวิร์ด ดอนัลด์  มาร์ก โอเวน เจสัน ออเรนจ์  ร็อบบี วิลเลียมส์ 
สตูดิโออัลบั้ม:  เทกแดตแอนด์พาร์ตี (1992)  เอฟรีติงเชนเจส (1993)  โนบอดีเอลส์ (1995)  บิวตีฟูลเวิลด์ (2006)  เดอะเซอร์คัส (2008)  โพรเกรสส์ (2010)  III (2014)  วันเดอร์แลนด์ (2017) 
อัลบั้มอื่น ๆ:  The Greatest Day – Take That Present: The Circus Live  โพรเกรสส์  Progress Live 
อัลบั้มรวมเพลง:  เทกแดต: เกรเทสต์ฮิตส์  The Best of Take That  Forever... Greatest Hits  เนเวอร์ฟอร์เกต – ดิอัลติเมตคอลเลกชัน  The Platinum Collection  Odyssey 
ซิงเกิล:  "Do What U Like"  "Promises"  "Once You've Tasted Love"  "It Only Takes a Minute"  "I Found Heaven"  "A Million Love Songs"  "Could It Be Magic"  "Why Can't I Wake Up with You"  "Pray"  "Relight My Fire"  "เบบี"  "Everything Changes"  "Love Ain't Here Anymore"  "Sure"  "Back for Good"  "Never Forget"  "ฮาวดีปอิสยัวร์เลิฟ"  "Patience"  "Shine"  "I'd Wait for Life"  "Reach Out"  "Rule the World"  "Greatest Day"  "อัปออลไนต์"  "The Garden"  "Said It All"  "Hold Up a Light"  "The Flood"  "Kidz"  "แฮปปีนาว"  "เลิฟเลิฟ"  "เวนวีเวอร์ยัง"  "These Days"  "Let In the Sun"  "ไฮเออร์แดนไฮเออร์"  "เฮย์บอย"  "คราย"  "เปรย์ (เวอร์ชันโอดิสซี)"  "Out of Our Heads" 
ทัวร์:  The Ultimate Tour  Beautiful World Tour 2007  Take That Present: The Circus Live  Progress Live  Take That Live  Wonderland Live  Greatest Hits Live 
โทรทัศน์:  Take That: For the Record  Take That's Countdown to Midnight 
อื่นๆ:  ผลงาน  เพลง  ไนเจล มาร์ติน-สมิธ  จอห์น แชงก์ส  สจ๊วร์ต ไพรซ์  SingStar Take That
เจสซิกา แลงจ์

| Jessica Lange |
| --- | --- |

สารนิเทศภูมิหลัง
เกิด:  (1949-04-20) 20 เมษายน ค.ศ. 1949 (75 ปี) เจสซิกา ฟิลลิส แลงจ์
คู่สมรส: พาโก แกรนด์ (1970-1981) แซม เชพาร์ด (1982-ปัจจุบัน)
อาชีพ: นักแสดง
ผลงานเด่น: 1976-ปัจจุบัน
เจสซิกา ฟิลลิส แลงจ์ (อังกฤษ: Jessica Phyllis Lange)  นักแสดงหญิงชาวอเมริกัน มีผลงานแสดงภาพยนตร์และละครเวที เจ้าของรางวัลออสการ์ 2 รางวัล และรางวัลลูกโลกทองคำ 4 รางวัล  ตลอดชีวิตการแสดงเป็นเวลา 48 ปี เธอได้รับการเสนอชื่อเข้าชิงรางวัลออสการ์มาแล้ว 6 ครั้ง ผลงานที่มีชื่อเสียงคือเรื่อง Frances (1982), Tootsie (1982), Sweet Dreams (1985) และ Blue Sky (1994)
เจสซิกา แลงจ์ เกิดที่รัฐมินนีโซตา บรรพบุรุษมีเชื้อสายฟินแลนด์ เยอรมนีและดัตช์ เริ่มทำงานโดยเป็นนางแบบแฟชั่นที่นิวยอร์ก ในสังกัดโมเดลลิง ตั้งแต่ปี 1973
เธอได้รับการคัดเลือกให้ร่วมแสดงในภาพยนตร์รีเมกของดิโน เดอ ลอเรนติส เรื่อง คิงคอง ในปี 1976 สร้างจากภาพยนตร์ฉบับดั้งเดิมของแมเรียน ซี. คูเปอร์ ในปี 1933 ผลงานการแสดงของเธอคู่กับเจฟ บริดเจดส์และคิงคอง ในเรื่องนี้ไม่ได้รับคำชื่นชมนัก แต่ก็ได้รับรางวัลลูกโลกทองคำในฐานะนักแสดงหน้าใหม่
่ในภาพยนตร์สองเรื่องถัดมา คือ All That Jazz (1979) คู่กับรอย ไชเดอร์ และ The Postman Always Rings Twice (1981) คู่กับแจ็ค นิโคลสัน กลับได้รับคำชื่นชม และทำให้เธอประสบความสำเร็จในอาชีพการแสดงในเวลาต่อมา
เจย์ซี ชาน

| เจย์ซี ชาน |
| --- | --- |
เกิด:  (1982-12-03) 3 ธันวาคม ค.ศ. 1982 (41 ปี) เฉิน จู่หมิง ลอสแอนเจลิส รัฐแคลิฟอร์เนีย สหรัฐอเมริกา
อาชีพ: นักร้อง, นักแสดง, นักแต่งเพลง, นักเล่นกีตาร์
ปีที่แสดง: ค.ศ. 2004–ปัจจุบัน
สังกัด: เอมเพอร์เรอร์เอนเตอร์เทนเมนท์กรุ๊ป
เจย์ซี ชาน (อังกฤษ: Jaycee Chan) หรือชื่อจีน ฝาง จู่หมิง (จีน: 房祖名) เกิดวันที่ 3 ธันวาคม ค.ศ. 1982 เป็นทั้งนักร้องและนักแสดงชาวฮ่องกง เขาได้เปิดตัวซีดีอัลบั้มภาษาจีนกลางในฮ่องกง และปัจจุบันเขาอยู่ที่ประเทศไต้หวันเพื่อสานต่ออาชีพทางดนตรีของเขา
ประวัติ

เจย์ซี เกิดและเติบโตในลอสแอนเจลิส รัฐแคลิฟอร์เนีย เขาเป็นบุตรชายของดาราแอ็คชั่น/ศิลปะการต่อสู้ของฮ่องกงที่มีชื่อว่า เฉินหลง กับนักแสดงหญิงชั้นนำชาวไต้หวัน ซึ่งมีชื่อว่า หลิน ฟ่งเจียว และเป็นน้องต่างมารดาของ อู๋ ฉี่ลี่ อย่างไรก็ตาม แหล่งข้อมูลอื่นๆ รวมถึงอัตชีวประวัติของเฉินหลง ได้ระบุว่าเขาเกิดใน ค.ศ. 1984 โดยที่พ่อแม่ของเขาได้แต่งงานกันใน ค.ศ. 1983 ในขณะที่เว็บไซต์อย่างเป็นทางการของเฉินหลงกล่าวว่าเขาได้แต่งงานใน ค.ศ. 1982
เจย์ซีได้เข้าศึกษาในช่วงระยะเวลาสั้นๆที่วิทยาลัยวิลเลียมและแมรี่ ในวิลเลียมสเบิร์ก รัฐเวอร์จิเนีย เป็นระยะเวลาสองภาคการศึกษา แต่ไม่สำเร็จ
หลังจากเลิกการศึกษา เขาได้กลับไปที่ฮ่องกงเพื่อใช้ชีวิตใหม่ใน ค.ศ. 2003 แม้ว่าอัลบั้มเพลงรวมถึงภาพยนตร์ของเขาจะมียอดจำหน่ายที่มืดมน แต่ทางสตูดิโอก็ยืนกรานว่าเขาจะประสบความสำเร็จในวันหนึ่ง ในช่วงต้น ค.ศ. 2009 ทางเว็บไซต์จีนได้รายงานว่าเขาได้รับการกำหนดเป็นพลเมืองของสหรัฐอเมริกาโดยความเห็นชอบจากความเป็นพลเมืองชาวจีน
สำหรับภาพยนตร์ ใหญ่พลิกแผ่นดินฟัด หลิน ฟ่งเจียว ได้แนะนำให้เจย์ซีได้ร่วมงานกับพ่อของเขา แต่เฉินหลงกลับปฏิเสธสำหรับเรื่องดังกล่าว อย่างไรก็ตามเจย์ซีก็ได้คืนดีกับพ่อของเขา และสองพ่อลูกก็ได้แสดงร่วมกันในภาพยนตร์ลำดับที่ 100 ของเฉินหลง ในเรื่อง ใหญ่ผ่าใหญ่
ในระหว่างพิธีมอบรางวัลที่กรุงปักกิ่งในเดือนเมษายน ค.ศ. 2011 เฉินหลงได้กล่าวว่าเขาจะบริจาคทรัพย์สินของเขาทั้งหมดเพื่อการกุศลหลังจากที่เขาเสียชีวิต โดยให้บุตรชายของเขาหาเลี้ยงชีพด้วยตนเองและเพื่อเป็นการพิสูจน์คุณค่าในตัวของเขา
ในวันที่ 18 สิงหาคม ค.ศ. 2014 เจย์ซี ชาน ถูกตำรวจจีนแผ่นดินใหญ่จับในข้อหาเสพยาเสพติดประเภทกัญชา โดยมีไว้ครอบครองรวมถึงมีไว้เพื่อการค้า พร้อมกับ เคอ เจิ้นตง นักแสดงชายดาวรุ่งชาวไต้หวัน โดยเจย์ซีได้สารภาพว่าได้เสพกัญชามานาน 8 ปีแล้ว
ผลงานภาพยนตร์

ค.ศ. 2004 คู่ใหญ่พายุฟัด 2 (千機變II: 花都大戰)
ค.ศ. 2007 ยังมีหวังที่ปลายฟ้า (太陽照常升起) รับบทเป็น ลูกชาย
ค.ศ. 2007 อึด ฟัด อัด ถล่มเมืองตำรวจ (男兒本色) รับบทเป็น เว่ย จิงเหอ
ค.ศ. 2007 ลั่นฝันให้สนั่นโลก (戰鼓) รับบทเป็น ซิด
ค.ศ. 2008 กังฟูแพนด้า จอมยุทธ์พลิกล็อก ช็อคยุทธภพ (功夫熊猫) รับบทเป็น มาสเตอร์กระเรียน (ภาษากวางตุ้ง)
ค.ศ. 2008 ความลับของห้าผู้พิทักษ์ (虎胆五俠) รับบทเป็น วานรวัยเด็ก (พากย์เสียง)
ค.ศ. 2009 ศึกชิงขุมทรัพย์วังหลวง (追影)
ค.ศ. 2009 มู่หลาน วีรสตรีโลกจารึก (花木蘭)
ค.ศ. 2011 ใหญ่ผ่าใหญ่ (辛亥革命) รับบทเป็น จาง เซ็นหวู
ค.ศ. 2011 กังฟูแพนด้า 2 (功夫熊猫2) รับบทเป็น มาสเตอร์กระเรียน (ภาษากวางตุ้ง)
ค.ศ. 2012 พ่อสั่งมาฟัด (寶島雙雄) รับบทเป็น เจย์
แหล่งข้อมูลอื่น

Jaycee News เก็บถาวร 2010-11-20 ที่ เวย์แบ็กแมชชีน
Jaycee Chan ที่อินเทอร์เน็ตมูวีเดตาเบส
เจย์มา เมส์

| เจย์มา เมส์ Jayma Mays |
| --- | --- |
เมส์ ในงาน งานประกาศรางวัลลูกโลกทองคำครั้งที่ 67
เกิด: Jamia Suzette Mays  (1979-07-16) 16 กรกฎาคม ค.ศ. 1979 (45 ปี) บริสตอล, รัฐเทนเนสซี, สหรัฐอเมริกา
ศิษย์เก่า: Radford University
อาชีพ: นักแสดง, นักร้อง
ปีปฏิบัติงาน: 2004–ปัจจุบัน
คู่สมรส: อดัม แคมป์เบล (สมรส 2007)
บุตร: 1
เจเมีย ซูเซ็ตเต "เจย์มา" เมส์ (อังกฤษ: Jamia Suzette "Jayma" Mays เกิดวันที่ 16 กรกฏาคม ค.ศ. 1979) หรือ เจย์มา เมส์ (อังกฤษ: Jayma Mays) เป็นนักแสดงและนักร้องชาวอเมริกา เธอมีชื่อเสียงจากการแสดงเป็น ซินเธียส์ ในภาพยนตร์ Red Eye
ผลงานด้านการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |
| 2005 | Red Eye | Cynthia |  |
| 2006 | Blind Dating | Mandy | also known as Blind Guy Driving |
| 2006 | Flags of Our Fathers | Nurse in Hawaii |  |
| 2007 | Smiley Face | Actress in Waiting Room |  |
| 2007 | Epic Movie | Lucy |  |
| 2007 | Bar Starz | Tiffany |  |
| 2008 | Get Smart's Bruce and Lloyd: Out of Control | Nina |  |
| 2009 | Paul Blart: Mall Cop | Amy Anderson |  |
| 2011 | The Smurfs | Grace Winslow |  |
| 2013 | The Smurfs 2 | Grace Winslow |  |
| 2013 | Last Weekend | Blake Curtis |  |
| 2015 | Larry Gaye: Renegade Male Flight Attendant | April Farnekowski |  |
| 2017 | American Made | Dana Sibota |  |
ผลงานด้านการแสดง > ละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 2004 | Joey | Molly | ตอน: "Joey and the Party" |
| 2005 | The Comeback | Sales Girl | ตอน: "Valerie Demands Dignity" |
| 2005 | Six Feet Under | Donna | ตอน: "The Rainbow of Her Reasons" |
| 2005 | Stacked | Brenda | ตอน: "Nobody Says I Love You" |
| 2005, 2013 | How I Met Your Mother | Coat Check Girl | 2 ตอน |
| 2006 | If You Lived Here, You'd Be Home Now | Sandra | Unsold television pilot |
| 2006 | 30 Even Scarier Movie Moments | Herself | Miniseries |
| 2006 | House | Hannah | ตอน: "Sleeping Dogs Lie" |
| 2006 | Studio 60 on the Sunset Strip | Daphne | ตอน: "Pilot" |
| 2006 | Entourage | Jen | ตอน: "Sorry, Ari" |
| 2006–2010 | Heroes | Charlie Andrews | นักแสดงสมทบ; 5 ตอน |
| 2007 | Nice Girls Don't Get the Corner Office | Angela | Unsold television pilot |
| 2007–2008 | Ugly Betty | Charlie | นักแสดงสมทบ; 8 ตอน |
| 2007 | Ghost Whisperer | Jennifer Billings | ตอน: "The Underneath" |
| 2007 | Pushing Daisies | Elsita / Elsa | ตอน: "Pigeon" |
| 2007 | Drunk History | Annabelle | ตอน: "Drunk History Vol. 2.5: Featuring Jack Black" |
| 2008 | Back to You | Shelley Ken | ตอน: "Date Night" |
| 2009–2015 | Glee | Emma Pillsbury | นักแสดงหลัก (seasons 1–3); recurring (season 4–6); 61 ตอน Screen Actors Guild Award for Outstanding Performance by an Ensemble in a Comedy Series |
| 2012–2014 | The League | Trixie Von Stein | นักแสดงสมทบ; 6 ตอน |
| 2013–2015 | The Millers | Debbie | นักแสดงหลัก; 34 ตอน |
| 2014, 2018 | Drunk History | Various | 2 ตอน |
| 2014–2015 | Getting On | Suzi Sasso | 4 ตอน |
| 2015–2018 | The Adventures of Puss in Boots | Dulcinea | นักแสดงหลัก; 52 ตอน; voice role |
| 2015 | Wet Hot American Summer: First Day of Camp | Jessica | 2 ตอน |
| 2017–present | Trial & Error | Carol Anne Keane | นักแสดงหลัก; 13 ตอน |
| 2018 | Great News | Cat | ตอน: "Catfight" |
แหล่งข้อมูลอื่น

เจย์มา เมส์ ที่อินเทอร์เน็ตมูวีเดตาเบส
Jayma Mays เก็บถาวร 2011-08-08 ที่ เวย์แบ็กแมชชีน at TV.com
เจสสิกา เฮนวิก

| เจสสิกา เฮนวิก |
| --- | --- |
เฮนวิกในงาน 2017 San Diego Comic-Con
เกิด: เจสสิกา ยู หลี เฮนวิก  (1992-08-30) 30 สิงหาคม ค.ศ. 1992 (32 ปี) Surrey, อังกฤษ, สหราชอาณาจักร
อาชีพ: นักแสดง, นักเขยน
ปีปฏิบัติงาน: 2010–ปัจจุบัน
เจสสิกา ยู หลี เฮนวิก (อังกฤษ: Jessica Yu Li Henwick; จีน: 李玉; เกิด 30 สิงหาคม พ.ศ. 2535) เป็นนักแสดงและนักเขียนชาวอังกฤษ เธอเป็นนักแสดงหญิงชาวอังกฤษเชื้อสายจีนคนแรกที่ได้รับบทนำในซีรีส์ทางโทรทัศน์ของอังกฤษ โดยได้แสดงในละครสำหรับเด็กเรื่อง สปิริตวอริเออร์ส (2010) เธอยังมีชื่อเสียงจากการรับบท Nymeria Sand ในซีรีส์ช่องเอชบีโอเรื่อง มหาศึกชิงบัลลังก์ (2015–2017), Jessika Pava นักบิน X-wing ในภาพยนตร์เรื่อง สตาร์ วอร์ส: อุบัติการณ์แห่งพลัง (2015) และตัวละคร Colleen Wing ในเรื่อง ไอรอนฟิสต์ (2017–2018 ), เดอะดีเฟนเดอร์ส์ (2017) และฤดูกาลที่สองของ ลู้ก เคจ (2018) เธอยังแสดงในภาพยนตร์เรื่อง อันเดอร์อเตอร์ (2020) รับบท Emily Haversham